РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 3

от заседание на комисия „Управление на собствеността”
към Пленума на Висшия съдебен съвет, проведено на 29.01.2020 г.

Днес, 29.01.2020 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        	ПРЕДСЕДАТЕЛ:    Евгени Диков
                                                                  	ЧЛЕНОВЕ:  Стефан Гроздев
Олга Керелска
                                                                                       	Огнян Дамянов

ОТСЪСТВА: Боян Новански.

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“, инж. Лина Грънчарова – началник отдел „Инвестиции и строителство“, Стоянка Георгиева – главен експерт в отдел „Инвестиции и строителство“, инж. Надежда Стоянова - главен експерт в отдел „Инвестиции и строителство“, Надя Горгорова - младши експерт-икономист в отдел „Управление на собствеността“, инж. Юрий Георгиев - главен експерт в отдел „Инвестиции и строителство“ и Красимира Василева - началник отдел „Правно обслужване и нормативна дейност“, дирекция „Правна“ в АВСС.

-	Инвестиции и строителство:

1. ОТНОСНО: Писмо рег. № ВСС-11292/20.01.2020 г. от административния ръководител-председател на Районен съд гр. Асеновград относно допълнително определяне на представител от дирекция „Управление на собствеността на съдебната власт” за участие в състава на комисия за разглеждане и оценка на офертите за обществена поръчка с предмет: „Основен ремонт и преустройство на част от сграда на пл. „Акад. Н. Хайтов“ № 8“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	ДОПЪЛВА решение по т. 4.1. от протокол № 31/02.10.2019 г. на комисия „Управление на собствеността“, като определя инж. Лина  Грънчарова – началник отдел „Инвестиции и строителство“ за втори редовен член на комисия за продължаване от етап разглеждане и оценка на техническите предложения на участниците в процедура с предмет: „Основен ремонт и преустройство на част от сграда на пл. „Акад. Н. Хайтов“ № 8“.
2.	ИЗПРАЩА решението по т. 1 от настоящия протокол на главния секретар на ВСС – за сведение и на административния ръководител на Районен съд гр. Асеновград – за сведение и изпълнение.

- Управление на собствеността:

2. ОТНОСНО: Писмо с рег. № ВСС-783/22.01.2020 г. от г-н Георги Чолаков – председател на Върховен административен съд (ВАС) с предложение за отправяне на искане до Министерския съвет за безвъзмездно предоставяне за управление на ВСС на част от имот – публична държавна собственост, за нуждите на ВАС.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

ПРЕДЛАГА на Пленума на Висшия съдебен съвет да вземе следното решение:
1.	УПЪЛНОМОЩАВА представляващия Висшия съдебен съвет да оправи искане до министъра на регионалното развитие и благоустройството за започване на процедура по безвъзмездно предоставяне  за управление на част от имот – публична държавна собственост, представляваща помещение № 314, находящо се в сградата на адрес пл. „Света Неделя“ № 6, ет. 3, на Висшия съдебен съвет, за нуждите на Върховен административен съд, по реда на Закона за държавната собственост и Правилника за прилагане на Закона за държавната собственост. В искането изрично да се посочи, че предоставянето на помещението е обвързано с изпълнението на т. 4 от Решение № 542/13.09.2019 г. на Министерски съвет, в т.ч. провеждане на обществена поръчка с цел преустройство на сградата на пл. „Света Неделя“ № 5, съответно изпълнение на необходимите строително-ремонтни работи.
2.	ВНАСЯ решението по т. 1 на редовното заседание на Пленума на ВСС, насрочено на 30.01.2020 г. 

-	Разни:

3. ОТНОСНО: Проект на Решение на Министерския съвет за обявяване на имот – частна държавна собственост, предоставен за управление на Висшия съдебен съвет, за имот – публична държавна собственост. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:
ПРЕДЛАГА на Пленума на Висшия съдебен съвет да вземе следното решение:
1.	ИЗРАЗЯВА следното становище:
На основание чл. 34, ал. 1 от Устройствения правилник на Министерски съвет и неговата администрация съгласува материалите, изпратени с писмо рег. № ВСС-9989/23.01.2020 г. от главния секретар на Министерство на регионалното развитие и благоустройството относно проект на Решение на Министерския съвет за обявяване на имот – частна държавна собственост, находящ се в гр. Ямбол, ул. „Бяло море“ № 1, предоставен безвъзмездно за управление на Висшия съдебен съвет, за имот – публична държавна собственост, със следната бележка:
„Описанието на имота в т. 1 от проекта на Решение на Министерски съвет, както и в останалите материали към него, да се допълни с текста: „прилежаща част от имота: сутеренен етаж със застроена площ 162,60 кв.м.“ в съответствие с описанието в АЧДС № 3668/09.08.2017 г. и договор рег. № ВСС-9989/12.08.2019 г.“. 
2.	ИЗПРАЩА настоящото решение на главния секретар на Министерство на регионалното развитие и благоустройството в срока по чл. 34, ал. 1 от Устройствения правилник на Министерския съвет и на неговата администрация.
3.	ВНАСЯ решението по т. 1 и т. 2 за редовното заседание на Пленума на ВСС, насрочено на 30.01.2020 г. 

4. ОТНОСНО: Организационни въпроси, свързани с дейността на Комисия „Управление на собствеността“ към Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1. НАСРОЧВА следващото заседание на Комисия „Управление на собствеността” към Пленума на Висшия съдебен съвет да се проведе на           5 февруари 2019 година, сряда, от 10,30 часа, зала 512.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/

 ЕВГЕНИ ДИКОВ